Diari Oficial de la Generalitat Valenciana


Sumari del DOGV 6461, del 16-02-2011 (2011/1633)

Extracte de les resolucions de la Secretaria Autonòmica de Justícia de la Conselleria de Justícia i Administracions Públiques, per les quals s'acorda la inscripció, al Registre de Fundacions de la Comunitat Valenciana, de les entitats que se citen a continuació: Fundació de la Comunitat Valenciana Primavera, Fundació Cultura Pública de la Comunitat Valenciana, Fundació de la Comunitat Valenciana, Fundació per a l'Educació Antonio Iniesta Molina de la Comunitat Valenciana, Fundació per a l'Aprenentatge per Competències de la Comunitat Valenciana, Fundació de la Coordinadora de Discapacitats Físics de la Comunitat Valenciana, Fundació Goerlich de la Comunitat Valenciana, i Fundació de la Comunitat Valenciana Auditori de la Diputació d'Alacant ADDA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6461

Data del DOGV
:   16-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1633


Data del document
:   07-02-2011

Organisme emissor
:   Conselleria de Justícia i Administracions Públiques

Tipus de document
:   Extracte

Extracte de les resolucions de la Secretaria Autonòmica de Justícia de la Conselleria de Justícia i Administracions Públiques, per les quals s'acorda la inscripció, al Registre de Fundacions de la Comunitat Valenciana, de les entitats que se citen a continuació:   
Fundació de la Comunitat Valenciana Primavera, Fundació Cultura Pública de la Comunitat Valenciana, Fundació de la Comunitat Valenciana, Fundació per a l'Educació Antonio Iniesta Molina de la Comunitat Valenciana, Fundació per a l'Aprenentatge per Competències de la Comunitat Valenciana, Fundació de la Coordinadora de Discapacitats Físics de la Comunitat Valenciana, Fundació Goerlich de la Comunitat Valenciana, i Fundació de la Comunitat Valenciana Auditori de la Diputació d'Alacant ADDA.  
 [2011/1633]  
Informació pública amb el text resumit, de set resolucions de la Secretaria Autonòmica de Justícia de la Conselleria de Justícia i Administracions Públiques, per les quals s'acorda la inscripció, al Registre de Fundacions de la Comunitat Valenciana, de les entitats que se citen a continuació:   
Fundació de la Comunitat Valenciana Primavera, Fundació Cultura Pública de la Comunitat Valenciana, Fundació de la Comunitat Valenciana, Fundació per a l'Educació Antonio Iniesta Molina de la Comunitat Valenciana, Fundació per a l'Aprenentatge per Competències de la Comunitat Valenciana, Fundació de la Coordinadora de Discapacitats Físics de la Comunitat Valenciana, Fundació Goerlich de la Comunitat Valenciana, i Fundació de la Comunitat Valenciana Auditori de la Diputació d'Alacant ADDA.  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix com a funció específica del Protectorat de «donar publicitat a l'existència i activitats de les fundacions», s'indica el següent:  
Primer. Per Resolució de 17 de gener de 2011, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana la Fundació Cultura Pública de la Comunitat Valenciana, Fundació de la Comunitat Valenciana, amb el número 196A i classificada amb el caràcter de científica i cultural. El seu domicili radicarà a Alacant, carrer Castaños, núm. 7, 2a planta.  
La fundació té com a objecte:   
La investigació, anàlisi i promoció de polítiques públiques econòmiques, socials, i territorials, per tal de contribuir al desenrotllament sostenible.  
Potenciar la comunicació humana i el consens en tots els nivells, i a través de tots els canals possibles des d'un model de diàleg i participació.  
Realitzar diagnòstics prospectius, a través de l'anàlisi i la interpretació crítica de la realitat.   
Correspon al Patronat de la fundació determinar el mode en què s'hauran de complir els fins enumerats en aquest article. Les prestacions de la fundació s'atorgaran de forma no lucrativa.   
El desenrotllament de l'objecte de la fundació s'efectuarà a través d'alguna de les formes següents d'actuació:   
Concepció, gestió i organització de trobades internacionals, seminaris, congressos, col·loquis i sessions d'estudi i d'investigació, sobre assumptes d'interés per als diferents sectors de la Comunitat Valenciana.   
Implementar serveis de consultoria i/o assessorament a institucions i organismes públics i privats.   
Organitzar, promocionar i dictar cursos de perfeccionament, capacitació i especialització en els diferents nivells educatius, carreres, posttítols docents, cursos de pregrau, grau i postgrau.   
Seran potencials beneficiaris de la fundació la societat en general i les persones físiques o jurídiques, entitats i institucions, a què vagen dirigides les activitats que exercisca la fundació en el marc dels seus fins fundacionals. La fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditores d'aquests, d'acord amb les bases, normes o regles que s'establisquen a aquest efecte.   
Ningú no podrà al·legar, davant de la fundació, dret preferent a gaudir dels seus beneficis, ni imposar la seua atribució a persona o entitat determinada.  
Segon. Per Resolució de data 24 de gener de 2011, del secretari autonòmic de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, la fundació per l'Educació Antonio Iniesta Molina de la Comunitat Valenciana, amb el número 197 A i classificada de caràcter de docent. El seu domicili radicarà a Alacant, avinguda Benito Pérez Galdós, núm. 40, 44, districte postal 03483.  
La fundació té com a objecte atorgar als jóvens de la Comunitat Valenciana un espai obert i plural, on puguen exercitar les seues capacitats i habilitats i dotar-los dels instruments necessaris per a aconseguir una educació en valors que els permeta afrontar amb èxit els reptes del demà.   
Correspon al Patronat de la fundació determinar el mode en què s'hauran de complir els fins enumerats en aquest article. Les prestacions de la fundació s'atorgaran de forma no lucrativa.   
El desenrotllament, objecte de la fundació, s'efectuarà a través d'alguna de les formes següents d'actuació:   
- La construcció d'un centre d'activitats educatives, culturals i esportives a la serra alacantina (pròxim a Castalla). Es construirà, en diverses fases, un complex juvenil dotat d'instal·lacions esportives on els jóvens, en un contacte permanent amb la naturalesa, podran millorar la seua formació a través de cursos, organitzats per diferents associacions juvenils de la Comunitat (cursos d'idiomes, campaments, cursos d'iniciació als estudis universitaris, convivències d'humanitats, campionats esportius i un llarg etcètera).  
- La concessió de beques econòmiques, que permeten a aquests jóvens poder gaudir d'aquestes activitats o d'altres que la fundació crega compleixen els fins d'aquesta.  
- La concessió d'ajudes econòmiques per a l'escolarització d'estudiants, amb pocs recursos econòmics, en centres educatius que segons el parer de la fundació reunisquen els criteris necessaris per a una bona educació de la joventut, tant en col·legis públics, concertat o privats.   
- Elaboració de cursos i ponències per als pares, que permeten afrontar els reptes de l'educació dels seus fills.   
- Ajuda econòmica a col·legis i associacions juvenils, en l'organització d'activitats i cursos dirigits a la formació i educació de la joventut.   
- Qualssevol iniciatives que permeten ajudar la joventut en la seua educació en valors.   
Seran potencials beneficiaris de la fundació els jóvens de la Comunitat Valenciana. La fundació atorgarà, amb criteris d'imparcialitat, objectivitat i no discriminació, els seus beneficis a persones o entitats que, reunint les condicions expressades anteriorment, estime el Patronat que són legítims creditores d'aquests, d'acord amb les bases, normes o regles que s'establisquen a aquest efecte.   
Ningú no podrà al·legar, davant de la fundació, dret preferent a gaudir dels seus beneficis, ni imposar la seua atribució a persona o entitat determinada.  
Tercer. Per Resolució de 18 de gener de 2011, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació per a l'Aprenentatge per Competències de la Comunitat Valenciana, amb el número 539 V i classificar-la de caràcter cultural i docent. El seu domicili radicarà al polígon industrial de la Reva, al carrer La Masia, núm. 3, nau 66, Riba-roja de Túria (València).  
Els fins fundacionals, tenen com a objecte atendre les necessitats informació, formació, educació, assessorament i assistència tècnica. Correspon al Patronat de la fundació determinar el mode en què s'hauran de complir els fins enumerats en aqueix article. Les prestacions de la fundació s'atorgaran de forma no lucrativa.  
El desenrotllament de l'objecte de la fundació s'efectuarà a través de plans i accions de cursos i tallers en general, i serveis de formació.   
Seran potencials beneficiaris de la fundació les persones físiques, tant amb treball com sense, per compte d'altri o compte propi, així com persones jurídiques o empreses privades de qualsevol sector o activitat. La fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que reunint les condicions expressades anteriorment estime el Patronat que són legítims creditores d'aquests, d'acord amb les bases, normes o regles que s'establisquen a aquest efecte.  
Ningú no podrà al·legar, davant de la fundació, dret preferent a gaudir dels seus beneficis, ni imposar la seua atribució a persona o entitat determinada.  
Quart. Per Resolució d'1 de febrer de 2011, del secretari autonòmic de Justícia de la Conselleria de Justícia i Administracions Públiques, es va inscriure al Registre de Fundacions de la Comunitat Valenciana l'entitat denominada Fundació de la Comunitat Valenciana Primavera, amb el número 98C i classificada de caràcter social. El seu domicili radica al carrer Bisbe Salinas, núm. 6, de Castelló de la Plana.  
La fundació té com a objecte l'atenció social integral i de residència per a malalts mentals.  
El desenrotllament de l'objecte de la fundació s'efectuarà a través d'alguna de les formes següents d'actuació:  
a) Com a entitat tutelar, assumir i exercir els càrrecs tutelars que li encomane l'autoritat judicial referent a persones amb malaltia mental.  
b) Promoure i gestionar recursos residencials i de rehabilitació psicosocial i laboral, que contribuïsquen al benestar o la millora de la qualitat de vida de les persones amb trastorns mentals permanents.  
c) Generar ocupació, mitjançant qualsevol forma legal, protegit o no per a la integració laboral, de les persones amb trastorns mentals permanents.  
Seran potencials beneficiaris de la fundació qualsevol malalt mental, l'àmbit de residència del qual radique en qualsevol població de la Comunitat Valenciana.  
Cinqué. Per Resolució de l'1 de febrer de 2011, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació de la Coordinadora de Discapacitats Físics de la Comunitat Valenciana, amb el número 540V i classificar-la amb el caràcter social. El seu domicili radicarà a València, carrer Gas Lebón, núm. 5, baixos, districte postal 46313.  
La fundació té com a objecte principal la construcció i gestió d'una residència concertada per a persones amb discapacitat física, greument afectades, de la província de València, a ubicar al municipi d'Albal. Com a complement a l'objecte principal la fundació, tindrà entre els seus fins la promoció de tot el que cal per a donar a conéixer, difondre i resoldre la problemàtica de les persones amb discapacitat física i posar de manifest tota situació de marginació social que els afecte, així com promocionar i col·laborar en els estudis i investigacions relatives a la problemàtica de les persones amb discapacitat física, dins del seu àmbit d'actuació i fomentar la sensibilització, coordinació i divulgació de totes les qüestions a què fa referència, a les persones amb discapacitats físiques.   
Correspon al Patronat de la fundació determinar el mode en què s'hauran de complir els fins enumerats en aquest article Les prestacions de la fundació s'atorgaran de forma no lucrativa, i s'aplicaran d'acord amb les normatives vigents en matèria d'atenció a la dependència.   
El desplegament de l'objecte de la fundació, s'efectuarà a través de la realització de totes les activitats necessàries per a la construcció i gestió de la residència concertada per a persones amb discapacitat física, greument afectades, de la província de València.   
Igualment, la fundació podrà realitzar totes aquelles activitats subordinades o accessòries al fi principal o als fins complementaris, tal com les que, amb caràcter enunciatiu i no limitador, s'indiquen tot seguit:   
a) Instar els organismes públics i els particulars l'adopció de mesures pertinents, per tal d'aconseguir la completa integració en la vida normal, de les persones amb discapacitat física.   
b) Participar en quantes activitats d'estudi sobre la problemàtica de les persones amb discapacitat física es duguen a terme.  
c) Destinar els seus béns a fins industrials, comercials, professionals o de serveis, comprar i vendre, acudir a subhastes, gerenciar residències, pisos tutelats, tallers, centres ocupacionals o altres activitats de semblants característiques, dedicats a prestar serveis de persones afectades d'alguna discapacitat física, i prestar serveis remunerats a persones amb discapacitat física, si bé els beneficis obtinguts, derivats de l'exercici d'activitats econòmiques, incloses les prestacions de serveis, es destinaran exclusivament al compliment dels fins de la fundació.   
d) Assessorar les persones amb discapacitat física, i proporcionar-los quanta informació puga ser-los útil per a la seua millor integració.   
e) Vetlar pel compliment de tota la legislació, relativa a les persones amb discapacitat física.  
f) Desenvolupar programes de cooperació internacional.  
g) lntegrar-se en xarxes de fundacions.  
h) Concertar convenis amb entitats públiques i privades.   
i) Exercir les activitats econòmiques, necessàries per al compliment dels fins, en el marc dels límits inclosos en la normativa vigent.   
j) I, de manera genèrica, dur a terme totes les actuacions que siguen conduents al millor èxit dels seus fins.   
Seran potencials beneficiaris de la fundació les persones amb discapacitat física i, en particular, les persones amb discapacitat física greument afectades. La fundació atorgarà, amb criteris d'imparcialitat, objectivitat i no discriminació, els seus beneficis a les persones que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a aquest efecte.   
Ningú no podrà al·legar, davant de la fundació, dret preferent a gaudir dels seus beneficis, ni imposar la seua atribució a persona o entitat determinada.  
Sisé. Per Resolució d'1 de febrer de 2011, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Goerlich de la Comunitat Valenciana, amb el número 541V i classificar-la de caràcter cultural i científica. El seu domicili radicarà al carrer Álvaro de Bazán, núm. 3, 2n, 46130 València.  
1. La fundació té com a objecte la realització de qualssevol activitats que tinga com a objecte la satisfacció d'activitats, el fi de les quals siga d'interés general per a la societat, com ara:  
a) La promoció cultural.  
b) Foment de l'estudi de la història, art, arquitectura i urbanisme.  
c) Foment d'activitats artístiques, com ara la pintura, l'escultura o la fotografia.  
d) Foment de l'estudi i activitats científiques.  
e) Assistència social a les persones i col·lectius més desfavorits.  
f) Assistència, suport i ajuda sanitària. Foment d'estudi de malalties.  
g) Defensa del medi ambient i creixement sostenible.  
h) Foment de l'economia, la investigació, desenrotllament i la innovació.  
i) Foment de les relacions i activitats culturals científiques i socials internacionals.  
j) Foment del coneixement i enteniment entre cultures i nacions.  
k) Lluita contra la injustícia a través del dret.  
l) Publicació d'articles tècnics i especialitzats.  
m) Realització d'exposicions.  
n) Divulgació del coneixement a través de la xarxa.  
Correspon al Patronat de la fundació determinar el mode en què s'hauran de complir els fins enumerats en aquest article. Les prestacions de la fundació s'atorgaran de forma no lucrativa.  
El desenvolupament de l'objecte de la fundació s'efectuarà a través d'alguna de les formes següents d'actuació:  
a) Actes propis de la fundació.  
b) Mitjançant el suport d'actuacions de tercers.  
c) Donant suport a actuacions d'altres fundacions o entitats.  
Seran potencials beneficiaris de la fundació la societat civil en general. La fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles a aquest efecte.  
Ningú no podrà al·legar, davant de la fundació, dret preferent a gaudir dels seus beneficis, ni imposar la seua atribució a persona o entitat determinada.  
Seté. Per Resolució de 2 de febrer de 2011, del secretari autonòmic de Justícia de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació de la Comunitat Valenciana Auditori de la Diputació d'Alacant ADDA, amb el número 198(A) amb el caràcter cultural. El seu domicili radicarà a l'avinguda de l'Estació, núm. 6, d'Alacant.  
La fundació té com a objecte el foment, promoció i divulgació de la música i les arts escèniques, mitjançant la celebració de representacions musicals, teatrals, dansa i altres representacions anàlogues de caràcter artístic, així com quantes accions de caràcter cultural, educatiu i d'una altra índole, que tinguen relació amb això i amb les activitats a desenrotllar a l'Auditori Provincial d'Alacant (com ara organització de simposis, exposicions, conferències de caràcter sociocultural, etc.).  
Concretament les activitats que exercisca la fundació perseguiran el compliment dels fins següents:  
a. Exposició i divulgació de la música i de les arts escèniques, especialment d'aquelles que compten amb major arrelament i tradició a la Comunitat Valenciana.  
b. Realització d'activitats, actuacions divulgatives o projectes de qualsevol tipus, tendents a la difusió, foment, divulgació de la música i les arts escèniques.  
c. Suport i contribució al coneixement, en tots els àmbits, de l'Auditori Provincial d'Alacant, i promoure quantes accions que, en els termes més amplis, tinguen relació amb això.  
d. Foment i impuls de la participació directa o indirecta en les activitats o projectes de la fundació de qualssevol persona, natural o jurídiques, pública o privada.  
Principalment, el compliment de tals fins s'efectuarà mitjançant el desenrotllament de les activitats següents:  
a. Assessorament cultural i tècnic, relatiu al conjunt d'activitats i continguts expositius de l'Auditori Provincial d'Alacant.  
b. Organització d'exposicions, reunions, conferències, seminaris, cursos i altres actes semblants en general; edició i difusió de treballs estudis i informes que nasquen de les activitats enumerades en l'objecte de la fundació, com també qualsevol altres que tinguen caràcter cultural o anàleg, mitjançant publicacions i quants altres mitjans consideren convenients.  
Seran potencialment beneficiaris de la fundació qualssevol persones naturals o jurídiques.  
La fundació atorgarà amb criteris d'imparcialitat, objectivitat i no discriminació, els seus beneficis a persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú no podrà al·legar, davant de la fundació, dret preferent a gaudir dels seus beneficis, ni imposar la seua atribució a persona o entitat determinada.  
València, 7 de febrer de 2011.- El secretari autonòmic de Justícia p. d. (R 30.07.2010): Jorge Cabré Rico.